CELEX: 32018D1943
Language: hr
Date: 2018-12-10 00:00:00
Title: Odluka Vijeća (ZVSP) 2018/1943 od 10. prosinca 2018. o izmjeni Odluke (ZVSP) 2017/2303 o potpori daljnjoj provedbi Rezolucije Vijeća sigurnosti UN-a 2118 (2013) i odluci Izvršnog vijeća OPCW-a EC-M-33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje

11.12.2018   
               
               
                  HR
               
               
                  Službeni list Europske unije
               
               
                  L 314/58
               
            
         ODLUKA VIJEĆA (ZVSP) 2018/1943
         od 10. prosinca 2018.
         o izmjeni Odluke (ZVSP) 2017/2303 o potpori daljnjoj provedbi Rezolucije Vijeća sigurnosti UN-a 2118 (2013) i odluci Izvršnog vijeća OPCW-a EC-M-33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 12. prosinca 2017. donijelo Odluku (ZVSP) 2017/2303 (1).
                  
               
                     (2)
                  
                  
                     Odlukom (ZVSP) 2017/2303 predviđeno je provedbeno razdoblje u trajanju od 12 mjeseci za aktivnosti iz njezina članka 1. stavka 2. od datuma sklapanja sporazuma o financiranju iz njezina članka 3. stavka 3.
                  
               
                     (3)
                  
                  
                     Organizacija za zabranu kemijskog oružja („OPCW”), koja je odgovorna za tehničku provedbu projekta, zatražila je 3. listopada 2018. od Unije odobrenje za produljenje provedbenog razdoblja iz Odluke (ZVSP) 2017/2303 za 12 mjeseci. Tim bi se produljenjem OPCW-u omogućio nastavak provedbe aktivnosti, kako su dopunjene Odlukom kojom se rješava prijetnja koju predstavlja upotreba kemijskog oružja (C-SS-4/DEC.3) Konferencije država stranaka Konvencije o zabrani razvijanja, proizvodnje, gomilanja i korištenja kemijskog oružja i o njegovu uništenju, kao i postizanje planiranih ciljeva tih aktivnosti, uključujući poboljšanje sposobnosti OPCW-a u pogledu rješavanja prijetnje koju predstavlja upotreba kemijskog oružja.
                  
               
                     (4)
                  
                  
                     Zatražena izmjena Odluke (ZVSP) 2017/2303 odnosi se na njezin članak 5. stavak 2. i odjeljak 8. Priloga toj odluci u kojem se opisi trebaju izmijeniti.
                  
               
                     (5)
                  
                  
                     Nastavak aktivnosti iz članka 1. stavka 2. Odluke (ZVSP) 2017/2303, kako se posebno navodi u zahtjevu OPCW-a od 3. listopada 2018., mogao bi se provesti bez utjecaja na resurse.
                  
               
                     (6)
                  
                  
                     Odluku (ZVSP) 2017/2303 trebalo bi stoga izmijeniti odgovarajućim produljenjem njezina trajanja radi omogućivanja nastavka provedbe aktivnosti iz te odluke,
                  
               DONIJELO JE OVU ODLUKU:
         
            Članak 1.
            Odluka (ZVSP) 2017/2303 mijenja se kako slijedi:
            
                        1.
                     
                     
                        Članak 5. stavak 2. zamjenjuje se sljedećim:
                        
                           „2.   Ova Odluka prestaje važiti 24 mjeseca nakon dana sklapanja sporazuma o financiranju između Komisije i OPCW-a iz članka 3. stavka 3. ili prestaje važiti šest mjeseci nakon njezina stupanja na snagu ako se do tada ne sklopi taj sporazum o financiranju.”.
                        
                     
                  
                        2.
                     
                     
                        Tekst odjeljka 8. Priloga zamjenjuje se sljedećim:
                        
                           „Procijenjeno trajanje
                        
                        Predviđa se da će projekt trajati 24 mjeseca.”.
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 10. prosinca 2018.
            
               
                  Za Vijeće
               
               
                  Predsjednica
               
               F. MOGHERINI
            
         
         
            (1)  Odluka Vijeća (ZVSP) 2017/2303 od 12. prosinca 2017. o potpori daljnjoj provedbi Rezolucije Vijeća sigurnosti UN-a 2118 (2013) i Odluci Izvršnog vijeća Organizacije za zabranu kemijskog oružja (OPCW) EC-M-33/DEC.1 o uništenju sirijskog kemijskog oružja u okviru provedbe Strategije EU-a za sprečavanje širenja oružja za masovno uništenje (SL L 329, 13.12.2017., str. 55.).